ปวยเล้ง

ปวยเล้ง () เป็นพืชในวงศ์บานไม่รู้โรย มีถิ่นกำเนิดในเอเชียกลาง ลักษณะเป็นไม้ล้มลุกฤดูเดียว สูงได้ถึง 30 เซนติเมตร ใบออกเรียงสลับ รูปรีถึงใบหอก กว้าง 1-15 เซนติเมตร ยาว 2-30 เซนติเมตร ดอกสีเหลืองเขียว เส้นผ่านศูนย์กลาง 3-4 มิลลิเมตร ผลขนาด 5-10 มิลลิเมตร ภายในมีเมล็ดจำนวนมาก

อนึ่ง ปวยเล้ง (spinach) เป็นผักที่ป๊อปอายใช้กินเพิ่มพลัง ไม่ใช่ผักโขม (amaranth) อย่างที่เข้าใจกัน

คุณค่าทางอาหาร 

ปวยเล้งสดประกอบด้วยน้ำ 91%, คาร์โบไฮเดรต 4%, โปรตีน 3% และไขมันเล็กน้อย ปวยเล้ง 100 กรัมให้พลังงาน 23 แคลอรี อุดมไปด้วยวิตามินเอ, วิตามินซี, วิตามินเค, แมงกานีส, เหล็ก และแคลเซียม อย่างไรก็ตาม ควรปรุงปวยเล้งให้สุกเนื่องจากในปวยเล้งมีสารออกซาเลต ซึ่งก่อให้เกิดนิ่วและเพิ่มระดับกรดยูริกในผู้ป่วยโรคเกาต์

อ้างอิง

แหล่งข้อมูลอื่น 
 
 
 

ผักกินใบ
วงศ์บานไม่รู้โรย
คำและวลีภาษาแต้จิ๋ว